
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 7 


25 Ιανουάριου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

14. Οργάνωση και λειτουργία του Επιστημονικού Συμ¬ 

βουλίου Ανάλυσης, Ερευνών και Προγραμματισμού 
για την αντιμετώπιση του οργανωμένου εγκλήμα¬ 
τος. 1 

15. Ρύθμιση θεμάτων τοποθετήσεων αστυνομικού προ¬ 
σωπικού. 2 

16. Τροποποίηση του Π.Δ. 584/1985 «Οργάνωση και 

λειτουργία Υγειονομικής Υπηρεσίας της Ελληνικής 
Αστυνομίας (Α-204). 3 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλάδος - 
Αλβανίας για συνεργασία των Υπουργείων Δημό¬ 
σιας Τάξης σε θέματα αρμοδιότητάς τους. (Αθήνα 


17.7.1992). 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ. 4/1995 (Α' 1/10.1.1995) 
αρμοδιότητας Υπουργ. Δημόσιας Τάξης. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 14 (1) 


Οργάνωση και λειτουργία του Επιστημονικού Συμβουλίου 
Ανάλυσης, Ερευνών και Προγραμματισμού για την αντιμε¬ 
τώπιση του οργανωμένου εγκλήματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ. 5 του Ν. 2265/1994 
«Επέκταση διατάξεων του Ν. 1264/1982 «Για τον εκδημο¬ 
κρατισμό του συνδικαλιστικού κινήματος και την κατοχύρωση 
των συνδικαλιστικών ελευθεριών των εργαζομένων» και στο 
αστυνομικό προσωπικά της Ελληνικής Αστυνομίας και άλλες 
διατάξεις» (Α' 209). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο προ¬ 
στέθηκε με το άρθρο 27 του Ν. 2081 /1992 (Α' 154). 

3. Τις διατάξεις του Π.Δ. 137/1986 «Συγκρότηση της Γενι¬ 
κής Γραμματείας Δημόσιας Τάξης σε Υπουργείο Δημόσιας 
Τάξης» (Α' 51). 


4. Το γεγονός ότι από τις διαάξεις του παρόντος διατάγμα¬ 
τος προκαλείται δαπάνη σε βάρος του κρατικού προϋπολογι¬ 
σμού, ύψους 12.600.000 δρχ. για το έτος 1995 και για κα¬ 
θένα από τα επόμενα έτη, η οποία για το τρέχον έτος καλύ¬ 
πτεται από τις εγγεγραμμένες πιστώσεις του Κ.Α.Ε. 0515 του 
προϋπολογισμού εξόδων της Ελληνικής Αστυνομίας. 

5. Την υπ’ αριθ. 5/1995 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημόσιας 
Τάξης, αποφασίζουμε: 

Αρθρο 1 

1. Το Επιστημονικό Συμβούλιο Ανάλυσης, Ερευνών και 
Προγραμματισμού για την αντιμετώπιση του Οργανωμένου 
εγκλήματος απαρτίζεται από δέκα τρία (13) μέλη. Οι θέσεις 
των μελών καταλαμβάνονται από ένα (1) Εισαγγελικό λει¬ 
τουργά, ως πρόεδρο και ως μέλη έξι (6) αξιωματικούς της Ελ- 

·· ληνικής Αστυνομίας, κατόχους πτυχίου Α.Ε.Ι. ή ειδικών γνώ¬ 
σεων και εμπειριών σε θέματα αντιμετώπισης οργανωμένου 
εγκλήματος και έξι (6) επιστήμονες, κατόχους μεταπτυχιακού 
τίτλου σπουδών (Μάστερ ή διδακτορικής διατριβής) των επι¬ 
στημών Εγκληματολογίας, Νομικής, Πολιτικών Επιστημών, 
Διεθνών Σχέσεων, Οικονομικών και Πληροφορικής. Μία από 
τις θέσεις των αξιωματικών της Ελληνικής Αστυνομίας, μπο¬ 
ρεί να καταλαμβάνεται από αξιωματικό των Ενόπλων Δυνά¬ 
μεων, με αντίστοιχα προσόντα, κατά τα οριζόμενα στο άρθρο 
4 παρ. 3 του Ν. 2265/1994. 

2. Στα πλαίσια του ανωτέρω Συμβουλίου και για την εξυπη¬ 
ρέτηση των λειτουργικών του αναγκών λειτουργεί Γραμμα- 
τεία, στην οποία αποσπάται αστυνομικό ή πολιτικό προσω¬ 
πικό του Υπουργείου Δημόσιας Τάξης, ο αριθμός του οποίου 
δεν μπορεί να υπερβαίνει τα οκτώ (8) άτομα. Για τον ίδιο ως 
άνω σκοπό διατίθενται στο ανωτέρω Συμβούλιο όλα τα ανα¬ 
γκαία υλικά και τεχνικά μέσα. 

3. Για την καλύτερη εκπλήρωση της αποστολής του το Συμ¬ 
βούλιο μπορεί να αναθέτει σε μεμονωμένα μέλη αυτού ή σε 
Ομάδες που συγκροτεί μεταξύ των μελών του τη μελέτη ή 
έρευνα ειδικότερων θεμάτων. Οι αναλύσεις, τα πορίσματα, οι 
προτάσεις και άλλα αποτελέσματα των μελών ή των ομάδων 
τίθενται υπόψη του Συμβουλίου, το οποίο αποφασίζει για τις 
σχετικές εισηγήσεις προς τον Υπουργό Δημόσιας Τάξης. 

4.0 Πρόεδρος συγκαλεί το Συμβούλιο τακτικά μια τουλάχι¬ 
στον φορά την εβδομάδα και εκτάκτως οποτεδήποτε είναι 
αναγκαίο, σύμφωνα με τις διατάξεις του άρθρου 19 παρ. 5 του 
Ν. 1599/1986. Καταρτίζει την ημερήσια διάταξη, ορίζει τους 
εισηγητές των θεμάτων και διευθύνει τις συνεδριάσεις. Συ¬ 
ντονίζει και εποπτεύει το έργο των μελών του Συμβουλίου και 

των ομάδων εργασίας. Συνεργάζεται τακτικά με το διευθυνή 
της Διεύθυνσης Κρατικής Ασφάλειας του Υπουργείου Δημό¬ 
σιας Τάξης, το διευθυντή της Υποδιεύθυνσης Αντιμετώπισης 
Ειδικών Εγκλημάτων Βίας, τους διοικητές άλλων Υπηρεσιών 
της Ελληνικής Αστυνομίας, καθώς και με τους εκπροσώπους 
• άλλων αρμοδίων κρατικών Υπηρεσιών. Τη συνεργασία αυτή 
μπορεί να αναθέτει και σε άλλα μέλη του Συμβουλίου. Εκπρο¬ 
σωπεί το Συμβούλιο, όπου απαιτείται, ή αναθέτει την εκπρο¬ 
σώπησή του σε ένα από τα μέλη του. 

Αρθρο 2 

Η ισχύς του παρόντος διατάγματος αρχίζει με τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 21 Ιανουαρίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 15 (2) 

Ρύθμιση θεμάτων τοποθετήσεων αστυνομικού προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1, εδάφ. θ’ του Ν. 
1481/1984 «Οργανισμός Υπουργείου Δημόσιας Τάξης» (Α' 
152), όπως αντικαταστάθηκε με το άρθρο 1 παρ. 1 του Ν. 
1590/1986 (Α’ 49). 

2. Τις διατάξεις του Π.Δ. 82/1993 «Περιορισμός συναρμο- 
διότητας κατά την έκδοση κανονιστικών διαταγμάτων και 
αποφάσεων σε θέματα αρμοδιότητας των Υπουργείων Προε¬ 
δρίας της Κυβέρνησης και Δημόσιας Τάξης» (Α’ 36). 

3. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο προ¬ 
στέθηκε με το άρθρο 27 του Ν. 2081/1992 (Α' 154). 

4. Το γεγονός ότι από τις διατάξεις του παρόντος διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού. 

5. Την υπ’ αριθ. 726/1994 γνωμοδότηση του Συμβουλίου 
της Επικρατείας, ύστερα από πρόταση του Υπουργού Δημ. 
Τάξης, αποφασίζουμε: 

Αρθρο 1 

Το άρθρο 87 του Π.Δ. 496/1987 (Α' 229) όπως αντικατα- 
στάθηκε με το άρθρο 1 του Π.Δ. 405/1994 (Α' 225) αντικαθί¬ 
σταται ως εξής: 

«Αρθρο 87 

Τοποθέτηση Αστυφυλάκων, Αρχιφυλάκων και Υπαστυνδμων 

Β' 

Οι εξερχόμενοι των οικείων Σχολών Αστυφύλακες, Αρχκρύ- 
λακες και Υπαστυνόμοι Β' τοποθετούνται υποχρεωτικά, οι 
μεν Αστυφύλακες για δύο τουλάχιστον έτη σε Υπηρεσίες των 
Γ ενικών Αστυνομικών Διευθύνσεων Αττικής και Θεσσαλονί¬ 
κης και των Αστυνομικών Διευθύνσεων Φλώρινας, Καστο¬ 
ριάς, Ορεστιάδας, Κυκλάδων, Δωδεκανήσου, Σάμου, Χίου οι 
δε Αρχιφύλακες και Υπαστυνόμοι Β' για ένα τουλάχιστον έτος 
σε Αστυνομικούς Σταθμούς ή Αστυνομικά Τμήματα ή Υπηρε¬ 
σίες Τροχαίας ή Υπηρεσίες των Διευθύνσεων Αστυνομικών 


Επιχειρήσεων. Αρχιφύλακες και Υπαστυνόμοι Β' σε ποσοστό 
5% των εξερχομένων από την οικεία Σχολή, που προηγούνται 
στη σειρά επιτυχίας, τοποθετούνται σε μια από τις ανωτέρω 
Υπηρσίες της προτιμήσεώς τους». 

Άρθρο 2 

Η ισχύς του παρόντος διατάγματος αρχίζει με τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 21 Ιανουαρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΣΤΥΛΙΑΝΟΣ - ΑΓΓΕΛΟΣ ΠΑΠΑΘΕΜΕΛΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 16 (3) 

Τροποποίηση του Π.Δ. 584/1985 «Οργάνωση και λειτουργία 

Υγειονομικής Υπηρεσίας της Ελληνικής Αστυνομίας» (Α'- 

204). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1, εδ. α', δ', στ' και θ', 
38 παρ. 1 και 53 του Ν. 1481/1984 (Α' 152) «Οργανισμός 
Υπουργείου Δημόσιας Τάξης», όπως το άρθρο 11 αντικατα- 
στάθηκε με το άρθρο 1 παρ. 1 του Ν. 1590/1986 (Α' 49). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο προ¬ 
στέθηκε με το άρθρο 27 του Ν. 2081 /1992 (Α' 154). 

3. Το γεγονός ότι από τις διατάξεις του παρόντος διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού. 

4. Την υπ’ αριθ. 683/1994 γνωμοδότηση του Συμβουλίου 
της Επικρατείας, ύστερα από πρόταση του Υπουργού Δημό¬ 
σιας Τάξης, αποφασίζουμε: 

ΚΕΦΑΛΑΙΟ Α' 

ΠΡΟΣΩΠΙΚΟ - ΔΙΑΚΡΙΣΗ - ΠΡΟΕΛΕΥΣΗ 

Άρθρο 1 

Το άρθρο 6 του Π.Δ. 584/1985 (Α' 204) αντικαθίσταται ως 
εξής: 

«Άρθρο 6 

Κύριο επιστημονικό προσωπικό 

1. Το κύριο επιστημονικό υγειονομικό προσωπικό αποτε- 
λείται από Υγειονομικούς Αξιωματικούς που κατατάσσονται, 
εντάσσονται και εξελίσσονται σύμφωνα με τις ισχύουσες 
κάθε φορά διατάξεις. 

2. Κατ’ εξαίρεση για τις υγειονομικές ανάγκες του προσω¬ 
πικού της Ελληνικής Αστυνομίας, όπου δεν υπάρχει δυνατό¬ 
τητα κάλυψης από κύριο επιστημονικό προσωπικό, χρησιμο¬ 
ποιείται επικουρικά και κατά σειρά επιστημονικό υγειονομικό 
προσωπικό των Ενόπλων Δυνάμεων, του Πυροσβεστικού Σώ¬ 
ματος ή γιατροί του Δημοσίου ή ιδιώτες γιατροί, σύμφωνα με 
τις ισχύουσες διατάξεις για τους δημοσίους υπαλλήλους. 

3. Το προσωπικό της παραγράφου 1 τοποθετείται με δια¬ 
ταγή του Αρχηγού της Ελληνικής Αστυνομίας, ύστερα από 
πρόταση του Διευθυντή της Διεύθυνσης Υγειονομικού». 

ΚΕΦΑΛΑΙΟ Β' 

ΚΑΘΗΚΟΝΤΑ ΠΡΟΣΩΠΙΚΟΥ ΔΙΕΥΘΥΝΣΗΣ 
ΥΓΕΙΟΝΟΜΙΚΟΥ ΚΑΙ ΚΕΝΤΡΙΚΩΝ ΙΑΤΡΕΙΩΝ 

Αρθρο 2 

1. Η παράγραφος 2 του άρθρου 9 του Π.Δ. 584/1985 αντι¬ 
καθίσταται ως εξής: 

«2. Ο Υποδιευθυντής και οι Τμηματάρχες είναι Υγειονομι¬ 
κοί Αξιωματικοί. Το υπόλοιπο προσωπικό αποτελεΐται από 
αξιωματικούς υγειονομικούς και αξιωματικούς γενικών καθη¬ 
κόντων. Ανθυπαστυνόμους, κατώτερο αστυνομικό προσω¬ 
πικό και πολιτικό προσωπικό». 

2. Στο ίδιο άρθρο προστίθεται παράγραφος 3 ως εξής: 

«3. Οι Υγειονομικοί Αξιωματικοί της Διεύθυνσης Υγειονομι¬ 
κού, παράλληλα με τα διοικητικά τους καθήκοντα εκτελούν 
στο Κεντρικό Ιατρείο Αθηνών και τα αντίστοιχα επιστημονικά 
τους, κατόπιν διαταγής του Διευθυντού Διεύθυνσης Υγειονο¬ 
μικού». 

Αρθρο 3 

1. Το εδάφιο ε' της παραγράφου 2 του άρθρου 10 του Π.Δ. 
584/1985 αντικαθίσταται ως εξής: 

«ε. Επισκέπτεται, κατά την κρίση του ή εάν διαταχθεί το 
προσωπικό του Σώματος που νοσηλεύεται στα στρατιωτικά 
και πολιτικά νοσοκομεία και αναρρωτήρια και βεβαιώνεται για 
την κατάσταση της υγείας του». 

2. Στην ίδια παράγραφο προστίθεται εδάφιο ζ’ ως εξής: 

«Συντάσσει την έκθεση ικανότητας του Υποδιευθυντή της 

Διεύθυνσης Υγειονομικού και γνωματεύει επ' αυτών που συ¬ 
ντάσσει ο πρόαναφερόμενος. Στην έκθεση που συντάσσει ο 
Διευθυντής της Διεύθυνσης Υγειονομικού, γνωματεύει ο 
προϊστάμενος Κλάδου Διοικητικής Υποστήριξης του Υπουρ¬ 
γείου Δημόσιας Τάξης». 

Αρθρο 4 

Υποδιευθυντής Διεύθυνσης Υγειονομικού 

Στην παράγραφο 2 του άρθρου 11 του Π.Δ. 584/1985 προ¬ 
στίθεται εδάφιο η' ως εξής: 

«η. Συντάσσει τις εκθέσεις ικανότητας των Διευθυντών των 
Κεντρικών Ιατρείων Αθηνών και Πειραιά, καθώς και των λοι¬ 
πών Αξιωματικών, που υπηρετούν στο επιτελείο της Διεύθυν¬ 
σης Υγειονομικού». 

Αρθρο 5 

Διευθυντής Κεντρικού Ιατρείου 

Η παράγραφος 1 του άρθρου 12 του Π.Δ. 584/1985 αντι¬ 
καθίσταται ως εξής: 

«1. Διευθυντής Κεντρικού Ιατρείου είναι ο αρχαιότερος με¬ 
ταξύ των υγειονομικών αξιωματικών γιατρών, που υπηρετούν 
σ’ αυτό.». 

Αρθρο 6 

Υποδιευθυντής Κεντρικού Ιατρείου 

1. Η παράγραφος 1 του άρθρου 13 του Π.Δ. 584/1985 
αντικαθίσταται ως εξής: 

«1. Υποδιευθυντής Κεντρικού Ιατρείου είναι ο αμέσως 
ανώτερος ή αρχαιότερος μετά τον Διευθυντή υγειονομικός 
αξιωματικός γιατρός». 

2. Το εδάφιο στ' της παρ. 2 του άρθρου 13 του Π.Δ. 584/ 

1985 αντικαθίσταται ως εξής: 


«στ. Διατυπώνει τη γνώμη του στις υποβαλλόμενες στο 
Διευθυντή εισηγήσεις για τη λήψη αποφάσεων και μονογρά- 
φει τα έγγραφα πριν υπογραφούν από το Διευθυντή». 

Άρθρο 7 

Προϊστάμενος Τμήματος Διοικητικού 

Η παράγραφος 1 του άρθρου 17 του Π.Δ. 584/1985 αντι¬ 
καθίσταται ως εξής: 

«1. Προϊστάμενος του Τμήματος Διοικητικού των Κεντρι¬ 
κών Ιατρείων ορίζεται αξιωματικών γενικών καθηκόντων με 
βαθμό Αστυνόμου Α' ή Αστυνόμου Β’, σύμφωνα με τον εσω¬ 
τερικό κανονισμό». 

Άρθρο 8 

Γ ιατρός επιφυλακής 

Η παράγραφος 1 του άρθρου 21 του Π.Δ. 584/1985 αντι¬ 
καθίσταται ως εξής: 

«1. Για την εκτέλεση υπηρεσίες γιατρού επιφυλακής ορίζο¬ 
νται, από το Διευθυντή του Κεντρικού Ιατρείου, με τη σειρά 
όλοι οι γιατροί που υπηρετούν σ’ αυτό αλλά και όσοι υπηρε¬ 
τούν στην εδαφική περιοχή του. Από την εκτέλεση της υπη¬ 
ρεσίας αυτής εξαιρείται ο Υποδιευθυντής του Κεντρικού Ια¬ 
τρείου. Εφόσον υπάρχει υπηρεσιακή ευχέρεια εξαιρούνται 
και οι Αστυνομικοί Διευθυντές». 

Αρθρο 9 

Νοσοκόμος επιφυλακής 

Το εδάφιο β' της παραγράφου 2 του άρθρου 22 του Π.Δ. 
584/1985 αντικαθίσταται ως εξής: 

«β. Έχει στη διάθεσή του το αναγκαίο υγειονομικό υλικό και 
παρέχει τις πρώτες βοήθειες στους ασθενείς, που προσέρχο¬ 
νται στο Κεντρικό Ιατρείο, μέχρι να επιληφθεί ο γιατρός επι¬ 
φυλακής τον οποίο ενημερώνει αμέσως». 

Άρθρο 10 

Το άρθρο 24 του Π.Δ. 584/1985 αντικαθίσταται ως εξής: 

«Άρθρο 24 

Φρούρηση - Ασφάλεια Κεντρικού Ιατρείου 

Το Κεντρικό Ιατρείο, εφόσον δε συστεγάζεται με άλλες 
Υπηρεσίες, έχει τη δική του φρουρά υπαγόμενη στον προϊ¬ 
στάμενο του Τμήματος Διοικητικού. Το προσωπικό της Φρου¬ 
ράς διατίθεται σε υπηρεσία και ελέγχεται σύμφωνα με τις 
ισχύουσες διατάξεις των οικείων Κανονισμών του Σώματος». 

Αρθρο 11 

Ελεγκτές Ιατροί και οδοντίατροι 

Η παράγραφος 3 του άρθρου 25 του Π.Δ. 584/1985 αντι¬ 
καθίσταται ως εξής: 

«3. Οι ελεγκτές γιατροί και οδοντίατροι ελέγχουν, σύμφωνα 
με τις ισχύουσες διατάξεις, τα βιβλιάρια ιατροφαρμακευτικής 
περίθαλψης του εν ενεργεία αστυνομικού προσωπικού, των 
μελών οικογένειας τους που καλύπτουν ιατροφαρμακευτικά, 
των συνταξιούχων αστυνομικών και των μελών των οικογε¬ 
νειών τους που καλύπτουν ιατροφαρμακευτικά. Επίσης ελέγ¬ 
χουν και υπογράφουν τα φύλλα νοσηλείας του εν ενεργεία 
αστυνομικού προσωπικού, που νοσηλεύεται σε ιδιωτικά νοση¬ 
λευτικά ιδρύματα». 

Άρθρο 12 

Περιφερειακά Ιατρεία 

Η παράγραφος 1 του άρθρου 27 του Π.Δ. 584/1985 αντι¬ 
καθίσταται ως εξής: 

«1. Περιφερειακά Ιατρεία λειτουργούν στις Σχολές Αστυνο- 

μικής Ακαδημίας, τα Παραρτήματά τους και στις έδρες Αστυ¬ 
νομικών Διευθύνσεων Νομού. Επίσης μπορεί να λειτουργούν 
με διαταγή του Αρχηγού της Ελληνικής Αστυνομίας σε οποια¬ 
δήποτε άλλη υπηρεσία, που ιδιαίτεροι λόγοι ή υπηρεσιακές 
ανάγκες το επιβάλλουν». 

ΚΕΦΑΛΑΙΟ Γ' 

ΥΓΕΙΟΝΟΜΙΚΗ ΠΕΡΙΘΑΛΨΗ ΠΡΟΣΩΠΙΚΟΥ 
Αρθρο 13 

Ασθένειες και νοσηλεία προσωπικού 
της Ελληνικής Αστυνομίας 

Η παράγραφος 2 του άρθρου 35 του Π.Δ. 584/1985 αντι¬ 
καθίσταται ως εξής: 

«2. Όσοι ασθενούν, υποχρεούνται να ενημερώνουν την 
Υπηρεσία τους για την ασθένειά τους και μεταβαίνουν, προ¬ 
σκομίζοντας απαραίτητα και το ατομικό δελτίο ασθενειών, 
στο υπηρεσιακό ιατρείο, κατά τις ώρες λειτουργίας του, για 
εξέταση. Σε περίπτωση που ο ασθενής εξετάστηκε από ιδι¬ 
ώτη γιατρό και η κατάσταση της υγείας του δεν επιτρέπει την 
εκτέλεση υπηρεσίας, μεταβαίνει την ίδια ή την επόμενη 
ημέρα στον υπηρεσιακό γιατρό για να κρίνει, αν πρέπει να 
αφεθεί ελεύθερος υπηρεσίας* 

Αρθρο 14 

Ασθενείς αδειούχοι ή με φύλλο πορείας 

1. Η παράγραφος 1 του άρθρου 36 του Π.Δ. 584/1985 
αντικαθίσταται ως εξής: 

«1. Όσοι ασθενούν, ενώ βρίσκονται σε άδεια ή κινούνται με 
φύλλο πορείας, παρουσιάζονται ή ειδοποιούν για την ασθέ- 
νειά τους την τοπική Αστυνομική Υπηρεσία, η οποία με έγ¬ 
γραφό της τους παραπέμπει στον υπηρεσιακό γιατρό ή ελλεί¬ 
ψει αυτού στους κατά το άρθρο 6 παρ. 2 του παρόντος καλύ¬ 
πτοντας τις υγειονομικές ανάγκες της Ελληνικής Αστυνομίας. 
Ειδικά για τις περιοχές Αττικής και Θεσσαλονίκης ο ασθενής 
παρουσιάζεται ή ενημεώνει τα αντίστοιχα Κεντρικά Ιατρεία». 

2. Η παράγραφος 3 του άρθρου 36 του Π.Δ. 584/1985 
αντικαθίσταται ως εξής: 

«3. Όσοι ασθενούν, ενώ βρίσκονται στην αλλοδαπή για 
οποιοδήποτε λόγο και έχουν ανάγκη ιατρικής ή νοσοκομεια¬ 
κής περίθαλψης ή αναρρωτικών αδειών απευθύνονται στην 
επιτόπια Ελληνική Αρχή (Πρεσβεία ή Προξενείο) με βεβαίωση 
της οποίας ο χρόνος μέχρι και της ημέρας αφίξεώς τους στην 
Ελλάδα θεωρείται χρόνος νοσηλείας στο εξωτερικό. Αν η 
Πρεσβεία ή το Προξενείο χορηγήσει αναρρωτική άδεια αυτή 
ισχύει τόσο για την αλλοδαπή όσο και την ημεδαπή και δεν 
απαιτείται παραπομπή στην Επιτροπή Αναρρωτικών Αδειών. 
Όποιος επιστρέφει από την αλλοδαπή μετά από εκεί νοση¬ 
λεία και έχει ανάγκη αναρρωτικής άδειας ακολουθεί τη διαδι¬ 
κασία του άρθρου 38 παρ. 3 του παρόντος θεωρουμένης της 
επομένης της ημέρας άφιξής του στην Ελληνική Επικράτεια 
ως ημέρα εξόδου του από το νοσοκομείο ή την κλινική». 

3. Στο ίδιο άρθρο προστίθενται παράγραφοι 4 και 5 ως 
εξής: 

«4. Κατά τα λοιπά, εφαρμόζονται οι σχετικές διατάξεις των 
οικείων κανονισμών της Ελληνικής Αστυνομίας. Σε ότι αφορά 
την τύχη της αναρρωτικής άδειας (πλην της μακράς αναρρω¬ 
τικής) στην περίπτωση του εδαφίου γ' της παρ. 3 του άρθρου 
19 του Π.Δ. 27/1986 ισχύουν οι διατάξεις της τρίτης περιό¬ 
δου της παρ. 4 του άρθρου 50 του παρόντος». 

«5. Τα αναφερόμενα στις προηγούμενες παραγράφους του 
παρόντος άρθρου εφαρμόζονται και για όσους ασθενούν, ενώ 


είναι ελεύθεροι υπηρεσίας ή έχουν άδεια ημερησίας αναπαύ- 
σεως ή έχουν απαλλαγεί από εκτέλεση υπηρεσίας για οποιο- 
δήποτε λόγο». 

Αρθρο 15 

Ασθενείς ελεύθεροι υπηρεσίας · .* 

1. Οι παράγραφοι 3 και 4 του άρθρου 38 του Π.Δ. 584/ 

1985 αντικαθίστανται ως εξής: 

«3. Όσοι εξέρχονται από οποιοδήποτε νοσηλευτικό ίδρυμα 
παρουσιάζονται σύμφωνα με τις διατάξεις του άρθρου 45 
παρ. 3 του παρόντος αυθημερόν ή το αργότερο την επομένη 
της εξόδου στον υπηρεσιακό γιατρό για να γνωματεύσει αν 
μπορούν να εκτελέσουν υπηρεσία ή αν πρέπει να αφεθούν 
ελεύθεροι υπηρεσίας ή να παραπεμφθούν στην Επιτροπή 
Αναρρωτικών Αδειών (Ε.Α.Α.).». 

«4. Ελεύθεροι υπηρεσίας θεωρούνται επίσης και εκείνοι 
για τους οποίους η Επιτροπή Αναρρωτικών Αδειών γνωμά- 
τευσε για την παραπομπή τους στην Ανωτάτη Υγειονομική 
Επιτροπή και για το χρόνο που παρεμβάλλεται από τη γνωμά¬ 
τευση αυτή μέχρι και την ημέρα εξέτασής τους από την Ανω¬ 
τάτη Υγειονομική Επιτροπή». 

2. Στο ίδιο άρθρο προστίθεται παρ. 6 ως εξής: 

«6. Όσοι έχουν ανάγκη ειδικών παρακλινικών εξετάσεων, 
αφού πρώτα ενημερώσουν την Υπηρεσία τους, παρουσιάζο¬ 
νται στον υπηρεσιακό γιατρό ο οποίος, αν κρίνει ότι για τις 
εξετάσεις αυτές επιβάλλεται αποχή από την εκτέλεση της 
υπηρεσίας, τους αφήνει ελεύθερους υπηρεσίας μέχρι τέσσε¬ 
ρις ημέρες. Αν απαιτείται μεγαλύτερο διάστημα τότε θέτει 
ένδειξη παραπομπής στην Επιτροπή Αναρρωτικών Αδειών, η 
οποία αποφαίνεται σχετικά χορηγώντας ή μη την απολύτως 
αναγκαία αναρρωτική άδεια». 

Αρθρο 16 

Το άρθρο 39 του Π.Δ. 584/1985 αντικαθίστανται ως εξής: 

Αρθρο 39 

Εθελοντές αιμοδότες 

1. Στους εθελοντές αιμοδότες χορηγείται: α) Τετραήμερη 
ειδική άδεια αιμοδοσίας κάθε φορά που προσφέρουν αίμα 
προς χρήση των Τραπεζών αίματος Ελληνικής Αστυνομίας ή 
προς χρήση ασθενούς εν ενεργεία Αστυνομικού ή Πολιτικού 
Υπαλλήλου. 

β) Διήμερη ειδική άδεια αιμοδοσίας σε κάθε άλλη περί¬ 
πτωση προσφοράς αίματος. 

2. Οι ανωτέρω ειδικές άδειες χορηγούνται από τις Υπηρε¬ 
σίες με την προσκόμιση σ’ αυτές της σχετικής βεβαίωσης αι¬ 
μοδοσίας, που χορηγούν στους αιμοδότες τα αιμοληπτικά κέ¬ 
ντρα ή Τράπεζες αίματος, η οποία και πρωτοκολλάται στο φά- 
κελλο αδειών κάθε αιμοδότη. 

3. Οι εν λόγω άδειες αρχίζουν, από την ημερομηνία αιμοδο¬ 
σίας, ο χρόνος διάρκειας δε αυτών δεν λογίζεται ως χρόνος 
ασθενείας και δεν επηρεάζει τους αιμοδότες αρνητικά στην 
εν γένει υπηρεσιακή τους κατάσταση (ως προαγωγές, αποδο¬ 
χές). 

4. Κάθε αιμοδοσία, της περίπτωσης α' της παρ. 1 του παρό¬ 
ντος άρθρου, αναφέρεται αμέσως με σήμα, από την Υπηρε¬ 
σία του αιμοδότη, στην Τράπεζα αίματος, για την οποία χορη¬ 
γήθηκε. Η αναφορά αυτή περιλαμβάνει τα στοιχεία του αιμο¬ 
δότη, καθώς και το χρόνο και τόπο αιμοδοσίας. 

Άρθρο 17 

Αρμοδιότητες Διοικητών Υπηρεσιών 

Το εδάφιο α' της παρ. 1 του άρθρου 40 του Π.Δ. 584/1985 
αντικαθίσταται ως εξής: 

«α. Μεριμνούν για την άμεση ειδοποίηση του υπηρεσιακού 
γιατρού, όταν ο ασθενής της Υπηρεσίας τους δεν είναι σε 
θέση να μεταβεί στον υπηρεσιακό γιατρό για εξέτασή του, κα¬ 
θώς και σε περίπτωση έκτακτης εισαγωγής του ασθενή σε 
οποιοδήποτε νοσηλευτικό ίδρυμα». 

ΚΕΦΑΛΑΙΟ Δ’ 

ΝΟΣΟΚΟΜΕΙΑΚΗ ΠΕΡΙΘΑΛΨΗ ΠΡΟΣΩΠΙΚΟΥ 
Αρθρο 18 

Διαδικασία εισαγωγής σε νοσοκομεία 

Οι παράγραφοι 3, 4 και 6 του άρθρου 42 του Π.Δ. 584/ 
1985 αντικαθίσταται ως εξής: 

«3.0 ασθενής, που μεταβαίνει με φύλλο πορείας (Φ.Π.) για 
νοσηλεία σε νοσοκομείο ή ιδιωτική κλινική που βρίσκεται 
εκτός της περιφέρειας ή του Νομού της Υπηρεσίας του, εισά- 
γεται σ’ αυτά για νοσηλεία υποχρεωτικά την επομένη ή μεθε- 
πομένη μέρα της παρουσίασής του και παράδοσης του φύλ¬ 
λου πορείας του στην Υπηρεσία του άρθρου 45 του παρόντος 
διατάγματος». 

«4. Αν ο ασθενής δεν εισαχθεί για νοσηλεία μέσα στην προ¬ 
θεσμία της προηγούμενης παραγράφου σε νοσοκομείο ή ιδι¬ 
ωτική κλινική της προτίμησής του, τότε την 08.00 ώρα της 
επομένης της λήξης της προθεσμίας αυτής παρουσιάζεται 
στην ίδια Υπηρεσία η οποία και μεριμνά για την αυθημερόν ει¬ 
σαγωγή του σε νοσοκομείο της περιοχής της ή στρατιωτικό 
νοσοκομείο και ενημερώνει ταυτόχρονα τις αρμόδιες Υπηρε¬ 
σίες». 

«6. Για το χρόνο που μεσολαβεί από την αναχώρηση του 
ασθενή με Φ.Π. και μέχρι την εισαγωγή του σε νοσοκομείο ή 
κλινική καθώς και τον πραγματικό χρόνο που διανύεται για την 
επιστροφή του στην Υπηρεσία, που οργανικά ανήκει, ο ασθε¬ 
νής λογίζεται ελεύθερος υπηρεσίας». 

Αρθρο 19 

Η παρ. 3 του άρθρου 45 του Π.Δ. 584/1985 αντικαθίστα¬ 
νται ως εξής: 

«3.0 ασθενής, μετά την έξοδό του απο οποιοδήποτε νοση¬ 
λευτικό ίδρυμα παρουσιάζεται αυθημερόν και παραδίδει το 
εξιτήριο στην οικεία Υπηρεσία της παρ. 1 του παρόντος άρ¬ 
θρου. Σε περίπτωση που η αυτοπρόσωπος παρουσίαση του 
ασθενή είναι ανέφικτη για σοβαρούς λόγους υγείας, τότε το 
εξιτήριο προσκομίζεται στην ανωτέρω Υπηρεσία από τους οι¬ 
κείους του. Η Υπηρεσία αφού ενημερώσει με σήμα όλες τις 
Υπηρεσίες που είχαν λάβει γνώση της εισόδου του στο Νοση¬ 
λευτικό Ίδρυμα με την επιφύλαξη της παρ. 4 του άρθρου 38 
του παρόντος, παραπέμπει τον ασθενή στον Υπηρεσιακό για¬ 
τρό, σύμφωνα με τη διάταξη της παρ. 3 του άρθρου 38 του 
παρόντος, ο οποίος γνωματεύει αν ο ασθενής μπορεί να εκτε- 
λέσει υπηρεσία ή αν πρέπει να αφεθεί ελεύθερος υπηρεσίας 
ή να παραπεμφθεί στην Επιτροπή Αναρρωτικών Αδειών και 
ειδικότερα: 

α. Αν κριθεί ικανός να αναλάβει υπηρεσία, διατάσσει την 
άμεση αναχώρησή του για την Υπηρεσία που υπηρετεί και 
ενεργεί σχετική εγγραφή στο φύλλο πορείας. 

β. Αν αφεθεί ελεύθερος υπηρεσίας εφαρμόζονται τα ανα- 
φερόμενα στο άρθρο 36 παρ. 2 του παρόντος. 

γ. Αν ο υπηρεσιακός γιατρός γνωματεύσει για χορήγηση 
αναρρωτικής άδειας, τότε η Υπηρεσία παραπέμπει τον 
ασθενή στην Επιτροπή Αναρρωτικών Αδειών, η οποία συνέρ¬ 
χεται τρεις (3) φορές την εβδομάδα και αποφαίνεται για τη 
χορήγηση της άδειας στην πρώτη συνεδρίασή της από την 
έξοδο του ασθενή από το νοσηλευτικό ίδρυμα. Σε περίπτωση 
που η άδεια εγκριθεί τότε αυτή χορηγείται κατά τις διατάξεις 
του Κανονισμού Αδειών του προσωπικού της Ελληνικής 


Αστυνομίας. Μετά τη λήξη της άδειας ο ασθενής παρουσιάζε¬ 
ται στην Υπηρεσία του, εκτός αν η Επιτροπή έχει γνωματεύ¬ 
σει διαφορετικά. Σε περίπτωση όμως που η Επιτροπή δεν 
εγκρίνει τη χορήγηση αναρρωτικής άδειας, αλλά γνωματεύσει 
να παραμείνει ελεύθερος υπηρεσίας, ο ασθενής μπορεί να 
διανύσει αυτόν, τον εκτός υπηρεσίας χρόνο, σύμφωνα με τις 
διατάξεις του άρθρου 38 του παρόντος». 

ΚΕΦΑΛΑΙΟ Ε’ 

Άρθρο 20 

Κοινοποίηση-διάκριση αποφάσεων 

Οι παρ. 2 και 3 του άρθρου 48 του Π.Δ. 584/1985 αντικαθί¬ 
στανται ως εξής: 

«2. Οι αποφάσεις της Ανωτάτης Υγειονομικής Επιτροπής 
διακρίνονται σε αναθεωρήσιμες και μη. 

α. Αναθεωρήσιμες είναι οι αποφάσεις που αφορούν στην 
κρίση της σωματικής ικανότητας του προσωπικού της Ελληνι¬ 
κής Αστυνομίας, για μεταβολή της υπηρεσιακής καταστά- 
σεώς τους κατά την σταδιοδρομία τους στο Σώμα, στη χορή¬ 
γηση μακράς αναρρωτικής άδειας, στη μετάβαση στην αλλο¬ 
δαπή για ειδική νοσηλεία και στην εφαρμογή των εκάστοτε 
ισχυουσών διατάξεων για προσδιορισμό ποσοστών αναπηρίας 
ή άλλων συνταξιοδοτικών διατάξεων, όταν απασχολούν την 
Ανωτάτη Υγειονομική Επιτροπή (Α.Υ.Ε.). 

β. Μη αναθεωρήσιμες είναι οι αποφάσεις που αφορούν την 
κρίση της, από υγειονομικής πλευράς, καταλληλότητας υπο¬ 
ψηφίων της Σχολής Αξιωματικών της Ελληνικής Αστυνομίας, 
των ιδιωτών που κατατάσσονται στην Ελληνική Αστυνομία ως 
αξιωματικοί ή ως βοηθητικό προσωπικό ειδικών καθηκόντων, 
καθώς και κάθε άλλη περίπτωση. 

γ. Οι μεν αναθεωρήσιμες υπόκεινται σε προσφυγή ενώπιον 
της Αναθεωρητικής Επιτροπής (Α.Θ.Υ.Ε.) κατά τις διατάξεις 
του άρθρου 63 του παρόντος, οι δε μη αναθεωρήσιμες καθώς 
και οι αποφάσεις της Α.Θ.Υ.Ε. είναι οριστικές και υποχρεωτι¬ 
κές για την Υπηρεσία και τον ενδιαφερόμενο με την επιφύ¬ 
λαξη των διατάξεων του άρθρου 6 παρ. 3 του Ν.Δ. 343/1969 
και άρθρου 9 παρ. 2 του Ν. 1339/1983». 

«3. Πρόεδρος ή μέλος υγειονομικής επιτροπής που έχει λά¬ 
βει μέρος σε κατώτερες επιτροπές, κατά απόφασης των 
οποίων ασκήθηκε προσφυγή, δεν επιτρέπεται επί ποινή ακυ¬ 
ρότητας, να συμμετέχει στην Υγειονομική Επιτροπή που εξε¬ 
τάζει την προσφυγή». 

ΚΕΦΑΛΑΙΟ ΣΤ 

ΕΠΙΤΡΟΠΕΣ ΑΝΑΡΡΩΤΙΚΩΝ ΑΔΕΙΩΝ 
Άρθρο 21 

Λειτουργία-Συγκρότηση Επιτροπών Αναρρωτικών Αδειών 

1. Η παρ. 4 του άρθρου 49 του Π.Δ. 584/1985 αντικαθίσταται 
ως εξής: 

«4.0 πρόεδρος της Επιτροπής, μπορεί σε ειδικές περιπτώ¬ 
σεις, να καλεί επιπρόσθετα για συμμετοχή στην Επιτροπή, 
χωρίς ψήφο, και άλλους γιατρούς τους οποίους συμβουλεύε¬ 
ται σε θέματα της ειδικότητάς τους». 

2. Στο ίδιο άρθρο προστίθενται παράγραφοι 5 και 6 ως 
εξής: 

«5. Οι Υπηρεσίες, που βρίσκονται εκτός της έδρας λειτουρ¬ 
γίας της Επιτροπής Αναρρωτικών Αδειών της παραγράφου 3 
του παρόντος, χορηγούν στους ασθενείς τους, φύλλο πο¬ 
ρείας για να παρουσιασθούν σ’ αυτή στη συγκεκριμένη πρώτη 
συνεδρίασή της από την ημέρα που ο υπηρεσιακός γιατρός 
έθεσε επί του ατομικού δελτίου ασθενειών ένδειξη αναρρωτι¬ 
κής άδειας καθώς και για την επιστροφή στη θέση τους. Οι 
ημέρες που παρεμβάλλονται από την εξέταση του ασθενή 

από τον υπηρεσιακό γιατρό μέχρι και την ημέρα εξέτασής του 
από τη Επιτροπή Αναρρωτικών Αδειών θεωρούνται ως χρόνος 
ελεύθερος υπηρεσίας». 

«6. Το προσωπικό των Επιτροπών Αναρρωτικών Αδειών 
ανήκει οργανικά και διοικητικά στην Υπηρεσία που λειτουργεί 
η Επιτροπή αυτή». 

Αρθρο 22 

Παραπομπή στις Επιτροπές Αναρρωτικών Αδειών 

1. Στην παράγραφο 1 του άρθρου 50 του Π.Δ. 584/1985 
προστίθεται εδάφιο ε' ως εξής: 

«ε. Όσοι εμπίπτουν στις διατάξεις του άρθρου 56 του πα¬ 
ρόντος». 

2. Η παράγραφος 2 του ιδίου άρθρου αντικαθίσταται ως 
εξής: 

«2. Η παραπομπή στις Επιτροπές Αναρρωτικών Αδειών γί¬ 
νεται από την Υπηρεσία που ανήκει οργανικά ο ασθενής ή από 
την Υπηρεσία στην οποία έχει προσκολληθεί για νοσηλεία ή 
άλλο λόγο ή από την τοπική Υπηρεσία σε περίπτωση αδυνα¬ 
μίας μετακινήσεώς του, όταν βρίσκεται εκτός της περιφέ¬ 
ρειας της Υπηρεσίας του». 

3. Στο ίδιο άρθρο προστίθενται παράγραφοι 5,6,7 και 8 ως 
εξής: 

«5. Σε περίπτωση που οι Επιτροπές Αναρρωτικών Αδειών 
θέσουν ένδειξη παραπομπής στην Α.Υ.Ε. τότε ενεργούν πε¬ 
ραιτέρω σύμφωνα με τις διατάξεις της παραγράφου 2 του άρ¬ 
θρου 57 του παρόντος». 

«6. Οι αναρρωτικές άδειες αρχίζουν από την επομένη της 
έγκρισής τους από τις Επιτροπές Αναρρωτικών Αδειών, ο δε 
νόμιμα παρεμβαλλόμενος χρόνος από την εξέταση από τον 
υπηρεσιακό γιατρό μέχρι και την εξέταση από την Ε.Α.Α. θεω¬ 
ρείται χρόνος ελεύθερος υπηρεσίας». 

«7. Κατά την παραπομπή στην Επιτροπή Αναρρωτικών 
Αδειών οι παραπέμπουσες Υπηρεσίες υποχρεούνται να απο¬ 
στέλλουν σ' αυτές με τον ασθενή ή, σε περίπτωση αδυναμίας 
κινήσεώς του, με τους οικείους του ή υπηρεσιακά: α) Το πα¬ 
ραπεμπτικό τους έγγραφο, β) το τηρούμεο από το ασθενή 
δελτίο ασθενειών του και για όσους δεν έχουν αντίγραφο 
φύλλου μητρώου τους, γ) το παραπεμπτικό σημείωμα (γνω¬ 
μάτευση) του υπηρεσιακού γιατρού, δ) καταστάσεις από τις 
οποίες να φαίνονται οι κατά την τελευταία διετία και τετραε¬ 
τία αποχές του ασθενή από την Υπηρεσία για λόγους υγείας, 
ε) το βιβλιάριο ιατροφαρμακευτικής τους περίθαλψης και στ) 
κάθε άλλο στοιχείο σχετικά με την πάθησή του, όπως εξιτήριο 
νοσοκομείου ή κλινικής, ακτινογραφίες, γνωματεύσεις άλλων 
γιατρών για διευκόλυνση του ίδιου και της επιτροπής στην 
κρίση της». 

«8. Για όσους παραπέμπονται στην Επιτροπή Αναρρωτικών 
Αδειών, κατ' εφαρμογή του Π.Δ. 44/1991 πρέπει να απο- 
στέλλονται, επί πλέον των προαναφερομένων, στη προηγού¬ 
μενη παράγραφο, στοιχείων, αντίγραφο του φύλλου πορείας 
της μετάθεσής του καθώς και της διαταγής μετάθεσής του. 
Όλα τα ανωτέρω στοιχεία πρέπει να συγκεντρωθούν από την 
παραπέμπουσα στην Ε.Α.Α. Υπηρεσία πριν τη διακίνηση των 
ατομικών εγγράφων του παραπεμπομένου». 

Αρθρο 23 

Αρμοδιότητες Επιτροπών Αναρρωτικών Αδειών. 

Στο άρθρο 51 του Π.Δ. 584/1985 προστίθεται παράγρα¬ 
φος 3 ως εξής: 

«3. Οι Επιτροπές Αναρρωτικών Αδειών είναι, σε κάθε περί¬ 


πτωση, το μόνο αρμόδιο όργανο να θέτει ένδειξη παραπο¬ 
μπής στην Α.Υ.Ε., πλην των περιπτώσεων ε', ζ' και ι' του άρ¬ 
θρου 55 του παρόντος». 

ΚΕΦΑΛΑΙΟ Ζ' 

ΕΠΙΤΡΟΠΕΣ ΚΑΤΑΤΑΞΗΣ 

Άρθρο 24 

Το άρθρο 52 του Π.Δ. 584/1985 αντικαθίσταται ως εξής: 

Άρθρο 52 

Λειτουργία-Συγκρότηση 

1. Οι Επιτροπές Κατάταξης είναι τριμελείς και λειτουργούν 
στα Κεντρικά Ιατρεία Αθήνας και θεσ/νίκης, αλλά και σε άλ¬ 
λες πόλεις της χώρας, ανάλογα με τις υπηρεσιακές ανάγκες. 

2. Οι Επιτροπές Κατάταξης συγκροτούνται με απόφαση 
του Αρχηγού της Ελληνικής Αστυνομίας, ύστερα από πρό¬ 
ταση του Διευθυντού της Διεύθυνσης Υγειονομικού/Υ.Δ.Τ. 
και αποτελούνται από τρεις (3) υγειονομικούς αξιωματικούς 
οποιουδήποτε βαθμού με ισάριθμους αναπληρωματικούς. 
Πρόεδρος είναι ο αρχαιότερος, με αναπληρωτή του τον ανώ¬ 
τερο ή τον αρχαιότερο υγειονομικό αξιωματικό από τα τακτικά 
ή αναπληρωματικά μέλη. Κατ’ εξαίρεση ως μέλη των Επιτρο¬ 
πών Κατάταξης μπορεί, ανάλογα με τις υπηρεσιακές ανά¬ 
γκες, να ορίζονται και υγειονομικοί αξιωματικοί των Ενόπλων 
Δυνάμεων, του Πυροσβεστικού Σώματος ή γιατροί του Ε.Σ.Υ., 
ύστερα από πρόταση των αρμοδίων Δ/νσεων των οικείων 
Υπουργείων ή Νομαρχιών. 

3. Οι Επιτροπές Κατάταξης Αθηνών και θεσ/νίκης λειτουρ¬ 
γούν σε μόνιμη βάση και έχουν εξάμηνη θητεία. Οι επιτροπές 
των υπολοίπων πόλεων συγκροτούνται με τον ίδιο τρόπο όταν 
συντρέχει περίπτωση και για όσο χρόνο απαιτεί η εκπλήρωση 
του σκοπού της συγκρότησής τους, εκτός αν διαταχθεί η λει- 
τουργεία τους σε μόνιμη βάση, οπότε η θητεία τους είναι εξά¬ 
μηνη. Κατά τον ίδιο τρόπο μπορεί να λειτουργήσουν περισσό¬ 
τερες απδ μία Επιτροπές σε Αθήνα και Θεσσαλονίκη, προκει- 
μένου ειδικότερα να ενεργήσουν τις υγειονομικές προκαταρ¬ 
κτικές εξετάσεις των υποψηφίων αξιωματικών και αστυφυλά¬ 
κων, οι οποίες είναι κοινές και για τις δύο σχολές. 

4. Οι Επιτροπές Κατάταξης καθώς και το διοικητικό προσω¬ 
πικό υπάγονται διοικητικά στις Υπηρεσίες που λειτουργούν ή 
στις Αστυνομικές Διευθύνσεις των Νομών». 

Άρθρο 25 

Το άρθρο 53 του Π.Δ. 584/1985 αντικαθίσταται ως εξής: 

«Άρθρο 53 

Αρμοδιότητες των Επιτροπών Κατάταξης 

Οι Επιτροπές Κατάταξης έχουν τις εξής αρμοδιότητες: 

α. Εξετάζουν και αποφαίνονται σε πρώτο και τελευταίο 
βαθμό για τη σωματική ικανότητα και καταλληλότητα από 
υγειονομικής πλευράς των ιδιωτών υποψηφίων Αξιωματικών 
και Αστυφυλάκων, και όσων κατατάσσονται για πρώτη φορά 
στην Αστυνομία και για την κρίση τους αυτή δεν είναι αρμόδια 
η Ανωτάτη Υγειονομική Επιτροπή. 

β. Εξετάζουν και αποφαίνονται σε πρώτο και τελευταίο 
βαθμό, για τη σωματική ικανότητα και καταλληλότητα από 
υγειονοικής πλευράς όσων πρόκειται να προσληφθούν σύμ- 

φωνα με το άρθρο 19 του ν. 1339/1983, ως προσωπικό 
ασφαλείας, ή ως πρόσθετοι αστυφύλακες, καθώς και των 
υποψηφίων οδηγών υπηρεσιακών οχημάτων». 

ΚΕΦΑΛΑΙΟ Η' 

ΑΝΩΤΑΤΗ ΥΓΕΙΟΝΟΜΙΚΗ ΕΠΙΤΡΟΠΗ (Α.Υ.Ε.) 

Αρθρο 26 

Το άρθρο 54 του Π.Δ. 584/1985, όπως τροποποιήθηκε με 
άρθρο μόνο του Π.Δ. 203/1989 (Α-97) αντικαθίσταται ως 
εξής: 

«Αρθρο 54 

ΛειτουργΙα-Σύνθεση Α.Υ.Ε. 

1. Η Ανωτάτη Υγειονοική Επιτροπή (Α.Υ.Ε.) της Ελληνικής 
Αστυνομίας λειτουργεί στην Αθήνα και συγκροτείται από τέσ¬ 
σερα (4) τακτικά και ισάριθμα αναπληρωματικά μέλη ως εξής: 

α. Από τον Υποδιευθυντή της Δ/νσης Υγειονομικού/Υ.Δ.Τ., 
ως Πρόεδρο με αναπληρωτή τον ανώτερο ή αρχαιότερο 
υγειονομικό αξιωματικό από τα τακτικά ή αναπληρωματικά 
μέλη. 

β. Από τρεις (3) ανωτέρους υγειονομικούς αξιωματικούς, 
ως μέλη. 

2. Ένας (1) βαθμοφόρος γενικών καθηκόντων ή πολιτικός 
υπάλληλος ορίζεται, ως γραμματέας της επιτροπής με τον 
αναπληρωτή του. 

3. Τα μέλη της Επιτροπής και ο γραμματέας ορίζονται με 
διαταγή του Αρχηγού της Ελληνικής Αστυνομίας, για ένα 
χρόνο, ύστερα από σχετική πρόταση του Διευθυντού της Δ/ 
νσης Υγειονομικού / Υ.Δ.Τ. Η Α.Υ.Ε. συγκαλείται από τον 
Πρόεδρο αυτής, όταν υπάρχουν θέματα της αρμοδιότητάς 

της- 

4. Η Α.Υ.Ε. υπάγεται διοικητικά στη Διεύθυνση Υγειονομι¬ 
κού και το λοιπό προσωπικό της ανήκει οργανικά σ’ αυτή». 

Αρθρο 27 

Το άρθρο 55 του Π.Δ. 584/1985, όπως τροποποιήθηκε με 
το άρθρο 3 του Π.Δ. 352/1987 (Α' 158), αντικαθίσταται ως 
εξής: 

«Αρθρο 55. 

Αρμοδιότητες Α.Υ.Ε. 

Η Α.Υ.Ε. έχει τις εξής αρμοδιότητες: 

α. Εξετάζει και με αιτιολογημένη γνώμάτευσή της αποφαί- 
νεται για την σωματική ικανότητα και καταλληλότητα, από 
υγειονομικής πλευράς, του εν ενεργεία αστυνομικού προσω¬ 
πικού. 

β. Εξετάζει και αποφαίνεται σε πρώτο και τελευταίο βαθμό 
για τη σωματική ικανότητα και καταλληλότητα από υγειονομι¬ 
κής πλευράς, των υποψηφίων δοκίμων αξιωματικών, που 
προέρχονται από το Σώμα και των υποψηφίων ιδιωτών που 
κατατάσσονται στην Ελληνική Αστυνομία ως αξιωματικοί ειδι¬ 
κών καθηκόντων ή ως βοηθητικό προσωπικό ειδικών καθηκό¬ 
ντων. 

γ. Εξετάζει με απόφαση του Αρχηγού της Ελληνικής Αστυ¬ 
νομίας και αποφαίνεται σε πρώτο και τελευταίο βαθμό για την 
σωματική ικανότητα και καταλληλότητα από υγειονομικής 
πλευράς των Δοκίμων Υπαστυνόμων και Αστυφυλάκων που 
παραπέμπονται σ' αυτή. 

δ. Εξετάζει τους Δοκίμους των Σχολών των οποίων η εκπαί¬ 
δευση παρακωλύθηκε λόγω νόσου, πάθησης ή βλάβης, κατά 
το χρονικό διάστημα που καθορίζεται στον Κανονισμό Εκπαί¬ 
δευσης και αποφαίνεται, σε τελευταίο βαθμό, αν αυτοί κρίνο- 
νται ικανοί για συνέχιση της εκπαίδευσής τους. Αν κρίνονται 
ανίκανοι για τη συνέχιση της εκπαίδευσης, αποφαίνονται για 


την παρομονή τους ή όχι στο Σώμα ή για τη χορήγηση μακράς 
αναρρωτικής άδειας. 

ε. Καθορίζει τις υπηρεσίες που εκτελούν όσοι τίθενται στην 
κατάσταση «υπηρεσίας γραφείου» σύμφωνα με τον πίνακα 
στο συνημμένο ΠΑΡΑΡΤΗΜΑ. Οι ήδη τελούντες στην ίδια κα¬ 
τάσταση παραπέμπονται, αυτεπάγγελτα ή ύστερα από αίτησή 
τους, από τη Διεύθυνση Αστυνομικού Προσωπικού του 
Υπουργείου Δημόσιας Τάξης, προκειμένου να καθορισθούν 
οι υπηρεσίες που η κατάσταση της υγείας τους επιτρέπει να 
εκτελούν ή να διατίθενται σύμφωνα με τα ανωτέρω. 

στ. Χορηγεί τις μακρές αναρρωτικές άδειες. 

Αν η επιτροπή κρίνει ότι ο ενώπιόν της παραπεμφθείς πά¬ 
σχει από νόσημα πάθηση ή βλάβη που μπορεί να ιαθεί μέσα 
σε διάστημα δύο (2) μηνών, τότε χορηγεί στον ασθενή όχι μα- 
κρά, αλλά συνήθη αναρρωτική άδεια, διάρκειας μέχρι εξήντα 
(60) ημερών. 

ζ. Εξετάζει τους τελούντες στην κατάσταση «υπηρεσίας 
γραφείου» και αποφαίνεται αν η υγεία τους επιτρέπει ακίν¬ 
δυνα την παρακολούθηση οποιουδήποτε σεμιναρίου ή εκπαι¬ 
δευτικού προγράμματος. 

η. Εξετάζει και αποφαίνεται για κάθε θέμα, που οι άλλες 
Επιτροπές είναι αναρμόδιες, αλλά μόνο μετά από έγγραφη αί¬ 
τηση της Διεύθυνσης Υγειονομικού/Υ.Δ.Τ., ή διαταγής του 
Αρχηγού της Ελληνικής Αστυνομίας. 

θ. Εξετάζει και αποφαίνεται αν επιβάλλεται η μετάβαση στο 
εξωτερικό για θεραπεία των εν ενεργεία και εν αποστρατεία 
αστυνομικών, κατ’ εφαρμογή των διατάξεων του άρθρου 38 
παρ. 7 του Ν. 1481/1984. 

ι. Είναι το συμβουλευτικό όργανο του Σώματος, για κάθε 
περίπτωση που σχετίζεται με την, από υγειονομικής πλευράς, 
σωματική ικανότητα και καταλληλότητα του αστυνομικού 
προσωπικού και δεν αναφέρεται ρητά στην αρμοδιότητα των 
λοιπών υγειονομικών επιτροπών του Σώματος. Οι γνωματεύ¬ 
σεις για τα θέματα της παραγράφου αυτής εκδίδονται μετά 
από σχετική διαταγή του Αρχηγού της Ελληνικής Αστυνο¬ 
μίας». 

Αρθρο 28. 

Διαδικασία παραπομπής στην Α.Υ.Ε. 

Στο άρθρο 57 του Π.Δ. 584/1985 προστίθεται παράγρα¬ 
φος 9 ως εξής: 

«9. Ασθενείς που κρίθηκαν ικανοί από την Α.Υ.Ε. και εντός 
μηνός δηλώνουν ασθένεια εκ νέου, εάν μεν έχουν ανάγκη 
από ελεύθερο υπηρεσίας μέχρι οκτώ (8) ημέρες, σύμφωνα με 
τις διατάξεις του άρθρου 38, παρ. 1, εδάφια α' και β' του πα¬ 
ρόντος, καλύπτονται από την υπηρεσιακό ιατρό. Εάν όμως 
έχουν ένδειξη μακράς αναρρωτικής άδειας τότε παραπέμπο- 
νται αμέσως στην Α.Υ.Ε. χωρίς τη συνήθη ως άνω διαδικασία 
αλλά ως εξής: 

α. Η υπηρεσία, μετά τη γνωμάτευση του υπηρεσιακού ια¬ 
τρού, χορηγεί σ’ αυτούς φύλλο πορείας για την Α.Υ.Ε., μέσω 
του Κεντρικού Ιατρείου Αθηνών, εφοδιάζοντάς τους με τη 
σχετική αλληλογραφία σε φάκελλο και ενημερώνει με σήμα 
τη Διεύθυνση Αστυνομικού Προσωπικού/Υ.Δ.Τ. 

β. Η Α.Υ.Ε. εξετάζει αυτούς και ενεργεί κατά τα ισχύοντα». 

ΚΕΦΑΛΑΙΟ θ' 

ΑΝΑΘΕΩΡΗΤΙΚΗ ΥΓΕΙΟΝΟΜΙΚΗ ΕΠΙΤΡΟΠΗ 
Αρθρο 29. 

Το άρθρο 58 του Π.Δ. 584/1985 αντικαθίσταται ως εξής: 

«Αρθρο 58. 

Λειτουργία - Σύνθεση ΑΘ.Υ.Ε. 

1. Η Αναθεωρητική Υγειονομική Επιτροπή (ΑΘ.Υ.Ε.) της 

Ελληνικής Αστυνομίας λειτουργεί στην Αθήνα, υπάγεται διοι¬ 
κητικά στη Διεύθυνση Υγειονομικού/Ύ.Δ.Τ και συγκροτείται 
από πέντε (5) τακτικά και ισάριθμα αναπληρωματικά μέλη, ως 
εξής: 

α. Από το Διευθυντή της Διεύθυνσης Υγειονομικού/Υ.Δ.Τ., 
ως Πρόεδρο. 

β. Από τέσσερις (4) υγειονομικούς αξιωματικούς με βαθμό 
. Αστυνομικού Διευθυντή ή Υποδιευθυντή ή Αστυνόμου Α', ως 
μέλη: 

2. Ένας (1) βαθμοφόρος γενικών καθηκόντων ή πολιτικός 
υπάλληλος ορίζεται ως Γραμματέας της επιτροπής με τον 
αναπληρωτή του. 

3. Τα μέλη της ΑΘ.Υ.Ε. (τακτικά - αναπληρωματικά), ορίζο¬ 
νται με διαταγή του Αρχηγού της Ελληνικής Αστυνομίας, 
ύστερα από πρόταση του Διευθυντού της Διεύθυνσης Υγειο- 
νομικού/Υ.Δ.Τ. Η θητεία των μελών της Επιτροπής είναι ετή¬ 
σια. Η επιτροπή συγκαλείται από τον πρόεδρό της σε χώρο 
που ορίζεται στη διαταγή του Αρχηγού, όταν ανακύπτουν θέ¬ 
ματα της αρμοδιότητάς της. 

4. Τον πρόεδρο της ΑΘ.Υ.Ε. απόντα ή κωλυόμενο, αναπλη¬ 
ρώνει υγειονομικός Υποστράτηγος του Στρατού Ξηράς, που 
ορίζεται από το Υπουργείο Εθνικής Αμύνης. 

5. Η ΑΘ.Υ.Ε. υπάγεται διοικητικά στη Διεύθυνση Υγειονο¬ 
μικού και το λοιπό προσωπικό της ανήκει οργανικά σ’ αυτή». 

ΚΕΦΑΛΑΙΟ Γ 
ΤΕΛΙΚΕΣ ΔΙΑΤΑΞΕΙΣ 
Άρθρο 30. 

Καταργούμενες διατάξεις. 

Από την έναρξη ισχύος του παρόντος καταργείται το άρθρο 
62 του Π.Δ. 584/1985 καθώς και κάθε άλλη διάταξη που αντί- 
κειται στις διατάξεις του παρόντος. 

Άρθρο 31 
Έναρξη ισχύος 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 21 Ιανουάριου 1995 

Ο ΠΡΟΕΔΡΟΣ 
ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ ΔΗΜΟΣΙΑΣ ΤΑΞΗΣ 

ΣΤ. ΑΓ. ΠΑΠΑΘΕΜΕΛΗΣ 
-+- 

ΑΝΑ ΚΟΙΝΩΣ ΕΙΣ 

(4) 

Ανακοίνωση για τη θέση σε ισχύ της Συμφωνίας Ελλάδος - 

Αλβανίας για συνεργασία των Υπουργείων Δημόσιας Τά¬ 
ξης σε θέματα αρμοδιότητάς τους. (Αθήνα 17.7.1992). 

Το Υπουργείο Εξωτερικών ανακοινώνει ότι η Συμφωνία με¬ 
ταξύ των Κυβερνήσεων της Ελληνικής Δημοκρατίας και της 
Δημοκρατίας της Αλβανίας περί συνεργασίας των Υπουρ¬ 


γείων Δημόσιας Τάξης αυτών σε θέματα αρμοδιότητάς τους, 
η οποία υπογράφηκε στην Αθήνα στις 17 Ιουλίου 1992 και κυ¬ 
ρώθηκε με τον υπ’ αριθ. 2147/1993 Νόμο που δημοσιεύθηκε 
στο υπ’ αριθ. 96 φύλλο της Εφημερίδος της Κυβερνήσεως 
τεύχος Α' της 16ης Ιουνίου 1993, θα τεθεί σε ισχύ, σύμφωνα 
με τη διάταξη του άλρθρου 12 αυτής, την ΙΟην Φεβρουάριου 
1995. 

Αθήνα, 20 Ιανουάριου 1995 

Με εντολή Υπουργού 
Ο Προϊστάμενος της 
Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο Π.Δ. 4/1995 «Εισαγωγή στις Σχολές Αξιωματικών και 
Αστυφυλάκων με το σύστημα των γενικών εξετάσεων», γίνο¬ 
νται οι παρακάτω διορθώσεις σφαλμάτων: 

1. Στο άρθρο 2 παράγραφος 1, εδάφ. ζ' και στον τελευταίο 
στίχο από το εσφαλμένο «ποινική σωφρονισμό» στο ορθό 
«ποινικό σωφρονισμό». 

2. Στο άρθρο 2 παράγραφος 1, εδάφ. η' και στον πρώτο 
στίχο από το εσφαλμένο «στερηθεί οποτεδήποτε των πολιτι¬ 
κών δικαιωμάτων» στο ορθό «στερηθεί οποτεδήποτε των πο¬ 
λιτικών δικαιωμάτων». 

3. Στο άρθρο 3, παράγραφος 1, εδάφ. δ' και στον δεύτερο 
στίχο από το εσφαλμένο «στα εδάφια α', η' και θ' του προη¬ 
γούμενου άρθρου» στο ορθό «στα εδάφια ζ', η' και θ' του 
προηγούμενου άρθρου». 

4. Στο άρθρο 3 παράγραφος 2 και στον δεύτερο στίχο από 
το εσφαλμένο «στις Υπηρεσίας Κατάταξης» στο ορθό «στις 
Υπηρεσίες Κατάταξης». 

5. Στο άρθρο 3, παράγραφος 2, εδάφ. δ' και στον δεύτερο 
στίχο από το εσφαλμένο «από τους άδρες» στο ορθό «από 
τους άνδρες». 

6. Στο άρθρο 4, παράγραφος 2, εδάφ. δ' από το εσφαλμένο 
«Υποβάλλει το ανωτέρω δικαιολογητικά» στο ορθό «Υποβάλ¬ 
λει τα ανωτέρω δικαιολογητικά». 

7. Στο άρθρο 6, παράγραφος 4 και στον τέταρτο στίχο από 
το εσφαλμένο «στους οποίους συμπεριλαμβάνοντι» στο ορθό 
«στους οποίους συμπεριλαμβάνονται». 

8. Στο άρθρο 7 παράγραφος 3 και στον δεύτερο στίχο από 
το εσφαλμένο «μετά τη λήξη της διαταγής» στο ορθό «μετά τη 
λήψη της διαταγής». 

9. Στο άρθρο 7 παράγραφος 3, εδάφ. α' και στον τέταρτο 
στίχο από το εσφαλμένο «με τη διάταξη του Αρχηγού» στο 
ορθό «με τη διαταγή του Αρχηγού». 

10. Στο άρθρο 7 παρ. 4 και στο δεύτερο στίχο από το 
εσφαλμένο «που κοινοποιούνται» στο ορθό «που κοινοποιεί¬ 
ται». 

11. Στο άρθρο 9 περ. α' και στον τρίτο στίχο από το εσφαλ¬ 
μένο «το ανώτερο όριο ηλικίας» στο ορθό «το ανωτέρω όριο 
ηλικίας». 

(Από το Υπουργείο Δημόσιας Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



